പെണ്കുട്ടികളെ മയക്കാനും, ലൈംഗീകമായി ദുരുപയോഗം ചെയ്യാനും ഹാപ്പിനെസ് പില്സ് മാരക മയക്കു മരുന്നുമായി യുവാവ് അറസ്റ്റില് തൃശൂര് : പെണ്കുട്ടികളെ ലൈംഗീകമായി ദുരുപയോഗം ചെയ്യാന് ഉപയോഗിക്കുന്ന ഹാപ്പിനസ് പില്സ് എന്ന മാരക മയക്കുമരുന്നുമായി യുവാവിനെ പോലീസ് അറസ്റ്റ് ചെയ്തു. കുന്നംകുളം സ്വദേശി വൈഷ്ണവാണ് അറസ്റ്റിലായത്. ടാറ്റൂ സ്ഥാപനങ്ങളില് വലിയ തോതില് ലഹരി വില്പന നടക്കുവെന്ന രഹസ്യ വിവരത്തിന്റെ അടിസ്ഥാനത്തില് തൃശ്ശൂര് സിറ്റി ഷാഡോ പൊലീസ് നടത്തിയ അന്വേഷണമാണ് വൈഷ്ണവിലേക്ക് എത്തിയത്. ലക്ഷങ്ങള് വിലവരുന്ന മയക്കുമരുന്നാണ് ഇയാളുടെ കയ്യില് നിന്നും പോലീസ് പിടിച്ചെടുത്തത്. പാര്ട്ടികളില് പങ്കെടുക്കുന്ന പെണ്കുട്ടികള്ക്ക് അവരറിയാതെ ജ്യൂസിലും മദ്യത്തിലും കലര്ത്തി നല്കുന്ന സിന്തറ്റിക്ക് മയക്കുമരുന്നാണ് ഹാപ്പിനസ് പില്സ്. പാര്ട്ടികള്ക്കെത്തുന്ന പെണ്കുട്ടികളെ മയക്കാനും ലൈംഗികമായി ദുരുപയോഗിക്കാനും സഹായിക്കുന്ന ഇത് മെത്തലിന് ഡയോക്സിന് മെത്താഫെറ്റാമിന് പാര്ട്ടി ഡ്രഗ് എന്ന പേരിലാണ് വ്യാപകമായി അറിയപ്പെടുന്നത്. മെത്ത്, കല്ല് പൊടി, കല്ക്കണ്ടം എന്നീ പേരുകളിലും ഇവ യുവാക്കള്ക്കിടയില് പ്രചാരത്തിലുണ്ട്. വായിലൂടെയും മൂക്കിലൂടെയും ഇന്ജക്ഷനിലൂടെയുമാണ് ഇവ ഉപയോഗിക്കുന്നുണ്ട്. അരമണിക്കൂറിനകം നാഡിവ്യൂഹത്തെ ബാധിക്കാന് കഴിയുന്ന ലഹരിമരുന്നാണ് ഇത്. അന്യസംസ്ഥാനത്തെ മലയാളികള് മുഖേനയാണ് വൈഷ്ണവിന് മയക്കുമരുന്ന് ലഭിച്ചതെന്നാണ് വിവരം. സംഭവത്തില് കൂടുതല് അന്വേഷണം നടത്താനും വ്യാപക പരിശോധനകള് നടത്താനുമാണ് പോലീസിന്റെ തീരുമാനം.